**TÁJÉKOZTATÓ SZIKSZÓ VÁROS TELEPÜLÉSRENDEZÉSI ESZKÖZEINEK TELJES FELÜLVIZSGÁLATÁRÓL ÉS INTEGRÁLT TELEPÜLÉSFEJLESZTÉSI STRATÉGIA KÉSZÍTÉSÉRŐL**

# Szikszó Város Önkormányzata tájékoztatja a Tisztelt Lakosságot, hogy Szikszó Város Önkormányzat Képviselő-testületének 3/2021. (I.19.) sz. határozata alapján, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet eljárási szabályai szerint megindította a Településfejlesztési Koncepció, Településszerkezeti Terv, Szabályozási terv és Helyi Építési Szabályzat (együttesen Településrendezési Eszközök) felülvizsgálatát, továbbá új Integrált Településfejlesztési Stratégia készítését.

A tervezési feladatokkal a VÁTI Városépítészeti Kft-t, az Integrált Településfejlesztési stratégia készítésével az EX-ACT Project Tanácsadó Iroda Kft-t, a főépítészi feladatok ellátásával pedig Hojdák Péter települési főépítészt bízta meg önkormányzatunk.

A felülvizsgálat célja:

* A településfejlesztési koncepcióban Szikszó Város környezeti, társadalmi, gazdasági adottságaira alapozva közérthetően meghatározza jövőképét, a változások irányait és a fejlesztési céljait, azok végrehajtásának adminisztratív eszközeit.
* Az Integrált Településfejlesztési Stratégia a településfejlesztési koncepcióban foglalt célok megvalósítását szolgáló középtávú fejlesztési program, amely a rendelkezésre álló és bevonható források ismeretében meghatározza a településfejlesztési koncepcióban meghatározott célok megvalósítását egyidejűleg szolgáló beavatkozásokat, programokat, továbbá a megvalósítás eszközeit
* A Településszerkezeti terv a településfejlesztési koncepcióban foglalt célok megvalósítását biztosító, a település szerkezetét, a terület-felhasználást és a műszaki infrastruktúra-hálózatok elrendezését meghatározó terv, amely kijelöli és méretezi a tervezett fejlesztések területeit.
* A Helyi Építési Szabályzat egyértelműen elhatárolja a műszaki infrastruktúrák elhelyezéséhez és a község mindennapi életéhez szükséges közterületeket, továbbá az egyes ingatlanokon folytatható építési tevékenységek alapvető paramétereit határozza meg. A Helyi Építési Szabályzat Önkormányzati Rendelet formájában kerül jóváhagyásra, rendelkezéseit minden építési tevékenység során figyelembe kell venni. A Szabályozási Terv a Helyi Építési Szabályzat térképi melléklete.

A dokumentumok kidolgozása során a Lakosság és a Partnerek tájékoztatását, a véleménynyilvánítás lehetőségét folyamatosan biztosítjuk a hivatkozott Korm. rendelet 29/A. §. (2)-(3) szerinti partnerségi egyeztetés keretében.

A településfejlesztési, településrendezési és településképi feladataival összefüggő partnerségi egyeztetések szabályairól szóló 26/2017 (IX.22. ) Önk. rendelet alapján Önkormányzatunk várja a Szikszó Városban

* bejelentett lakcímmel rendelkező lakosok
* telephellyel rendelkező vállalkozások
* egyházi és civil szervezetek

(együttesen: Partnerek) fenti dokumentumokkal kapcsolatos előzetes észrevételeit, javaslatait, melyek arra irányulnak, hogy mit kellene legfőképpen megőrizni, mit pedig megváltoztatni településünkön és mire kell helyezni a hangsúlyt a jövő formálása során.

Kérjük szíveskedjenek a mellékelt kérdőív kitöltésével elősegíteni a dokumentumokban foglalt fejlesztési célok széleskörű megalapozását, illetve egyéb észrevételeiket, javaslataikat megfogalmazni.

Az előzetes tájékoztatási szakasz folyamán lehetőséget biztosítunk egyedi módosítási igények előterjesztésére is, melyeket a tervező és a képviselő-testület előzetesen megvizsgál, majd határozattal dönt arról, hogy helyt ad –e a kérelemnek.

Az észrevételek, javaslatok benyújtására a Polgármesternek címezve a titkar@szikszo.hu email címre történő megküldéssel, vagy a Polgármesteri Hivatal postaládájába történő bedobással van lehetőségük a kérelmezőknek.

Szikszó, 2021.08.23.

Tisztelettel:

 Sváb Antal

 polgármester